Diari Oficial de la Generalitat Valenciana


Sumari del DOGV 694, del 03-11-1987 (1987/809887)

ORDRE de 19 d'octubre de 1987, de la Conselleria d'Agricultura i Pesca, per la qual s'estableixen determinades ajudes per a les Organitzacions de Productors de Fruites i Hortalisses.
--------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/10/19/(1)/dof/vci/html**

### Dades del document

Número de DOGV
:   694

Data del DOGV
:   03-11-1987

Secció del DOGV
:   DISPOSICIONS GENERALS

Número del document
:   1987/809887


Data del document
:   19-10-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 19 d'octubre de 1987, de la Conselleria d'Agricultura i Pesca, per la qual s'estableixen determinades ajudes per a les Organitzacions de Productors de Fruites i Hortalisses.  
El Reglament BVK 0512/72 del Consell, de 18 de maig, pel qual s'estableix l?organització comuna de mercats en el Sector de Fruites i Hortalisses, concedeix a les Organitzacions de Productors de Fruites i Hortalisses la funció d'agrupar els productors per tal de promoure la concentració de l'oferta, aplicar normes de producció i comercialització per adaptarla a la demanda i fins i tot, si s'escau, ser un instrument d?intervenció per a la regulació del mercat de fruites i hortalisses.  
El Reial Decret 1101/86, de 6 de juny, regula la constitució de les Organitzacions de Productors de Fruites i Hortalisses a Espanya, la qual cosa fa possible que el sector hortofructicola de la Comunitat Valenciana puga utilitzar els mecanismes continguts en la normativa comunitària i beneficiar-se de les ajudes previstes per a les Organitzacions al R.KTL 9438/72.  
Una de les exigències que han de complir les entitats que sol·licitaran el reconeixement com a Organització de Productors, és posar a disposició dels productors associats els mitjans tècnics adequats per a l'acondicionament i la comercialització dels productes. Això suposa la realització d'inversions oneroses en edificis, instal·lacions i maquinària, el finançament de les quals pot resultar, en alguns casos, un obstacle important per a la constitució i consolidació de les esmentades Organitzacions.  
Conscients d'això, les instàncies comunitàries i nacionals, han previst els mecanismes de suport necessaris per subvencionar aquestes inversions quart es tractarà d'una inversió nova. Tanmateix, existeixen casos en què el volum dels pressuposts manejats o la dimensió mateixa de l?Organització de Productors aconsellen un tractament diferent i una certa gradualització dels objectius que permeta anar complint fases, a la vegada que es continua perfeccionant el procés comercialitzador. En aquest sentit, sembla convenient de dissenyar línies d'auxili que atenguen tant a l?adquisició d'instal·lacions ja construïdes, com a l'arrendament d'aquestes fins que la consolidació de l?Organització permeta de marcar-se metes inversores majors.  
En atenció d'aquests motius, i en virtut de les facultats que em confereix la Llei 5/83 de Govern Valencià i a proposta de la Direcció General de la Producció Agrària,  
ORDENE:  
Article primer  
Podran ser auxiliades, en els termes prevists en aquesta Ordre, les Organitzacions de Productors de Fruites i Hortalisses reconegudes, d'acord amb el RD 1101/86, de 6 de juliol, l?àmbit geogràfic d?actuació de les quals, a efecte del reconeixement, es trobe comprés dins el territori de la Comunitat Valenciana.  
Les Cooperatives i SAT amb expedient de reconeixement com a Organització de Productors en tramitació, també podran sol·licitar les ajudes, però la concessió efectiva quedarà condicionada a l'obtenció de l'esmentat reconeixement.  
Article segon  
L'objecte de les ajudes és facilitar que per part de les Organitzacions es posen a disposició dels productors associats els mitjans tècnics necessaris per a l'acondicionament i la comercialització dels productes dels seus socis.  
Article tercer  
Dins l'objectiu esmentat en l'article segon, només podran ser auxiliats mitjançant aquesta Ordre l?adquisició o l'arrendament, amb una durada mínima de tres anys, d?instal·lacions de manipulació, acondicionament i conservació de productes.  
Article quart  
Les ajudes tindran les modalitats següents:  
a) PER A ADQUISICIO  
A.1) La subvenció directa fins un màxim del 30% del valor de les instal·lacions.  
A.2) La subvenció fins un màxim de 8 punts de l?interès dels préstecs concertats per l'Organització de Productors amb institucions de crèdit per a l?adquisició d?instal·lacions; amb el límit del 30% del valor d'aquestes.  
Aquesta subvenció es pagarà d'una sola vegada, en el moment de l?atorgament de l'ajuda.  
Ambdues alternatives són incompatibles i l?Organització de Productors haurà d'optar per una o altra.  
b) PER A ARRENDAMENT  
Fins el 30, 25 i 20%, durant el primer, segon i tercer any respectivament, de la quantitat estipulada al contracte d'arrendament de les instal·lacions.  
Article cinqué  
Les ajudes podran incrementar-se en un 5% suplementari si l?Organització de Productors es compromet voluntàriament a integrar les subvencions rebudes per aquest concepte en el seu capital social.  
Article sisé  
Les sol·licituds es presentaran, per duplicat, a la Conselleria d'agricultura i Pesca, acompanyades de la documentació general següent:  
- Instància a l'Hble. Sr. Conseller d'agricultura i Pesca, signada pel representant legal de l'entitat, en la qual s?especificarà la modalitat d'ajuda sol·licitada.  
- Document acreditatiu del reconeixement de l'entitat com a Organització de Productors o d'haver presentat l'expedient corresponent de reconeixement.  
- Memòria justificativa de les inversions previstes, descripció actual de l'entitat i finançament de les inversions.  
- Balanç i Compte dels Resultats dels 3 últims anys (per a entitats ja constituïdes).  
- Compromís de l'entitat sol·licitant de no alienar els béns objecte de la subvenció en un període d'almenys 5 anys, comptats a partir de la concessió de la subvenció.  
Article seté  
A aquesta documentació de tipus general s'adjuntarà, per a cadascuna de les modalitats, la de tipus específic següent:  
a) Adquisició directa: Compromís de compra-venda amb indicació expressa del valor de la venda.  
b) Adquisició amb finançament d'altri: Escrit de l'entitat financera en què manifesta la seua disposició a concedir el préstec en les condicions que s'establesquen.  
c) Arrendament: Pre-contracte d'arrendament de les instal·lacions. Serà condició preferent per a l'atorgament de la subvenció, que en dit contracte s'hagen inclòs clàusules per tal que l?Organització de Productors accedesca a la propietat de les instal·lacions en finalitzar l'arrendament.  
Article vuité  
Els Serveis corresponents de la Direcció General de la Producció Agrària, realitzaran l'estudi i la comprovació dels aspectes continguts en la sol·licitud, per a la qual cosa es podrà recaptar quanta informació complementària s'estime oportuna d'organismes i entitats competents en matèris de valoració d?instal·lacions.  
Article nové  
Una vegada resolta favorablement la concessió de la subvenció i abans de procedir a fer-ne efectiu l'import, l'entitat beneficiària haurà d'acreditar documentalment la realització definitiva de les adquisicions o arrendaments.  
Article deu  
Les subvencions previstes en aquesta Ordre seran incompatibles amb qualsevol altra que pogués rebre el beneficiari destinada a la mateixa finalitat.  
DISPOSICIO FINAL  
Es faculta la Direcció General de la Producció Agrària per dictar les disposicions necessàries per al compliment i desplegament del que disposa aquesta Ordre, que entrarà en vigor l?endemà de la publicació en el Diari Oficial de la Generalitat Valenciana.  
València, 19 d'octubre de 1987.  
El Conseller d'agricultura i Pesca,  
LUIS FONT DE MORA MONTESINOS


Còpia Permalink ELI